Universitatea de Vest din Timișoara lansează anul acesta platforma bac.uvt.ro, unde elevii din întreaga țară pot găsi, pe lângă informații despre programul de pregătire pentru examenul de bacalaureat organizat de UVT la toate disciplinele și celelalte oportunități din cadrul programului UVT pentru elevi.
Aici se mai poate găsi și materiale didactice suport realizate de cadre didactice din cadrul UVT cu conținuturile teoretice pentru fiecare disciplină de la examenul de bacalaureat, instrumente de testare și lecții video (deocamdată doar pentru disciplina Limba și literatura română, dar în viitor ne propunem să elaborăm astfel de materiale și pentru alte discipline).
Așa cum UVT anunța în etapa pregătitoare, din 9 martie 2024, începe ediția din acest an a programului de pregătire pentru examenul de bacalaureat susținut de Universitatea de Vest din Timișoara (UVT), în cadrul căruia vor fi organizate săptămânal sesiuni de pregătire, sâmbăta, în format online, până în data de 29 iunie 2024 (cu excepția zilelor de 27 aprilie, 4 mai, 1 și 22 iunie), pentru toate disciplinele pentru care elevii urmează să susțină probe scrise.
Orarul modulelor, pentru fiecare zi de sâmbătă d perioada 09.03 – 29.06.2024, este următorul, fiind stabilit în așa fel încât să permită elevilor participarea la programul de pregătire pentru toate disciplinele la care urmează să susțină proba scrisă în cadrul examenului de bacalaureat:
9:00 – 10:30 – Limba și literatura română;
10:45 – 12:15 – Matematică (nivel M1 și M2) și Istorie;
12:30 – 14:00 – Biologie, Chimie, Economie, Filosofie, Fizică, Geografie, Informatică, Logică, argumentare și comunicare, Psihologie, Sociologie.
Programul de pregătire pentru examenul de bacalaureat organizat de Universitatea de Vest din Timișoara face parte din amplul program de sprijin intitulat "UVT pentru elevi", care cuprinde, totodată, concursuri dedicate elevilor, webinare de dezvoltare personală și consiliere individuală în carieră și școala de vară West Summer University (WSU).
Seria de webinare de dezvoltare personală dedicate elevilor, susținute de echipa Centrului de Consiliere și Orientare în Carieră (CCOC) din UVT va începe săptămâna viitoare cu webinarul Secretul unei vieți împlinite, în data de 13 martie 2024, urmând ca timp de 8 săptămâni, în fiecare miercuri, de la ora 15:00, să fie abordată o nouă tematică. Înscrierea pentru participarea la webinarele de dezvoltare personală se realizează prin completarea ACESTUI FORMULAR, iar detaliile complete sunt disponibile aici:
https://uvt.ro/educatie/preuniversitar/consiliere-pentru-elevi/.
UVT, prin facultățile componente, a pregătit și un număr de 28 de concursuri pentru elevi, din 17 domenii de studii, o parte dintre acestea oferind condiții speciale în procesul de admitere la UVT elevilor care obțin distincții. Regulamentele de organizare și desfășurare a concursurilor, dar și alte detalii, sunt disponibile aici: https://uvt.ro/educatie/preuniversitar/concursuri-pentru-elevi/.
Centrul de Consiliere și Orientare în Carieră (CCOC) al UVT pune la dispoziția elevilor care au nevoie de suport pentru alegerea traseului educațional și profesional și sesiuni individuale de consiliere în carieră, pentru care aceștia se pot programa prin completarea ACESTUI FORMULAR. O altă resursă de care elevii pot beneficia, în scopul unei mai bune orientări spre un anumit traseu educațional și profesional, este platforma YTM, un instrument de testare psiho-vocațională dezvoltat de Universitatea de Vest din Timișoara. Mai multe detalii despre serviciile de consiliere în carieră și despre platforma YTM sunt disponibile aici: https://uvt.ro/educatie/preuniversitar/consiliere-pentru-elevi/, https://uvt.ro/educatie/preuniversitar/platforma-ytm/.
Nu în ultimul rând, UVT propune și o oportunitate care se adresează elevilor din clasele a X-a și a XI-a: școala de vară West Summer University (WSU). Ediția WSU din anul 2024 se va desfășura în perioada 18 iulie – 3 august 2024, iar înscrierea se poate realiza prin completarea ACESTUI FORMULAR până la data de 12 mai 2024. Mai multe detalii despre acest proiect sunt disponibile aici: https://wsu.osut.ro. Proiectul West Summer University (WSU) este organizat în colaborare cu Organizația Studenților din Universitatea de Vest din Timișoara (OSUT).